
బీజింగ్ : జాతీయ గీతాన్ని ఆలపించాలా? వద్దా? అని మన దేశంలో చర్చ జరుగుతున్న నేపథ్యంలో చైనా తీవ్రంగా ఆలోచిస్తోంది. చైనా క్రిమినల్ చట్టాన్ని సవరించాని యోచిస్తోంది. జాతీయ గీతాన్ని అవమానించి, అగౌరవపరచేవారికి క్రిమినల్ పెనాల్టీలు విధించాలని ప్రయత్నిస్తోంది. దీనికి సంబంధించిన ముసాయిదా సవరణను సభ్యులకు అందజేసింది. రెండు నెలలకోసారి జరిగే  చైనా అత్యున్నత చట్టసభ నేషనల్ పీపుల్స్ కాంగ్రెస్ స్టాండింగ్ కమిటీ సమావేశంలో దీనిపై చర్చ జరుగుతుంది. సోమవారం నుంచి ఈ సమావేశాలు ప్రారంభమయ్యాయి. జాతీయ గీతాన్ని అవమానించినవారికి గరిష్ఠంగా మూడేళ్ళ జైలు శిక్ష విధించే అవకాశం ఉంది.

beasing : jaateeya geetaanni alapinchala? vadda? ani mana desamlo charcha jarugutunna nepathyamlo chaina teevramgaa aalochistondi. chaina criminal chattaanni savarinchaani yochistondi. jaateeya geetaanni avamaaninchi, agouravaparachevaariki criminal penaalteelu vidhinchaalani prayatnistondi. deeniki sambandhinchina musaida savarananu sabhyulaku andajesindi. rendu nelalakosari jarige  chaina atyunnata chattasabha neshanal peepuls congress standing commity samavesamlo deenipai charcha jarugutundi. somavaram nunchi ee samavesalu praarambhamayyaayi. jaateeya geetaanni avamaaninchinavaariki garishtamgaa moodella jailu shiksha vidhinche avakaasam undi.